section_heading: 9. MFF
paragraph_text: Na natječaj 9. Mediteran Film Festivala prijavila su se 144 filma. Selektor je i ove godine bio Damir Čučić, a u program je odabrao 24 filma iz 14 zemalja: Hrvatske, BiH, Španjolske, Italije, Slovenije, Izraela, Francuske, Grčke, Alžira, Egipta, Crne Gore, Maroka, Turske i Libanona. Pored glavnog programa, na 9. Mediteran Film Festivalu su prikazana još dva kontroverzna dokumentarca, te još jedan dugometražni dokumentarni film. U devetom izdanju MFF-a u žiriju su bili hrvatski redatelj Tomislav Radić, hrvatska filmska kritičarka Diana Nenadić i redatelj iz BiH Ahmed Imamović.